CELEX: 32021D1991
Language: sl
Date: 2021-11-15 00:00:00
Title: Sklep Sveta (SZVP) 2021/1991 z dne 15. novembra 2021 o spremembi Sklepa (SZVP) 2020/1465 o ukrepu Evropske unije v podporo mehanizmu Združenih narodov za preverjanje in inšpekcijske preglede v Jemnu (UNVIM)

16.11.2021   
               
               
                  SL
               
               
                  Uradni list Evropske unije
               
               
                  L 405/12
               
            
         SKLEP SVETA (SZVP) 2021/1991
         z dne 15. novembra 2021
         o spremembi Sklepa (SZVP) 2020/1465 o ukrepu Evropske unije v podporo mehanizmu Združenih narodov za preverjanje in inšpekcijske preglede v Jemnu (UNVIM)
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 28(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 18. septembra 2018 na zahtevo mehanizma Združenih narodov za preverjanje in inšpekcijske preglede (UNVIM) sprejel Sklep (SZVP) 2018/1249 (1) o ukrepu Evropske unije v podporo UNVIM.
                  
               
                     (2)
                  
                  
                     Svet je 12. oktobra 2020 na zahtevo UNVIM sprejel Sklep (SZVP) 2020/1465 (2) in podaljšal ukrep EU v podporo UNVIM za obdobje 12 mesecev.
                  
               
                     (3)
                  
                  
                     Z Resolucijo Varnostnega sveta Združenih narodov (RVSZN) 2586 (2021) je bil podaljšan in prilagojen mandat misije Združenih narodov v podporo dogovoru o Hodeidi (UNMHA), da bi se podprlo izvajanje dogovora o mestu Hodeida ter pristaniščih v Hodeidi, Salifu in Ras Isi iz Stockholmskega sporazuma, ki sta ga strani, vpleteni v konflikt v Jemnu, sklenili 13. decembra 2018, in je bil potrjen z RVSZN 2451 (2018) in RVSZN 2452 (2019).
                  
               
                     (4)
                  
                  
                     UNVIM je Unijo zaprosil za dodatno podporo za eno leto, in sicer podaljšanje obdobja, v katerem se lahko uporabi prispevek, odobren na podlagi Sklepa (SZVP) 2020/1465, do 28. februarja 2022 in dodaten prispevek za obdobje od 1. marca 2022 do 30. septembra 2022.
                  
               
                     (5)
                  
                  
                     Da bi UNVIM izpolnil svoj mandat, je bilo njegovo osebje napoteno na lokacije v državah, ki mejijo na Jemen, zlasti v Džibuti in Saudovo Arabijo.
                  
               
                     (6)
                  
                  
                     Unija bi morala za eno leto obnoviti in prilagoditi svojo podporo UNVIM za izvajanje mandata –
                  
               SPREJEL NASLEDNJI SKLEP:
         
            Člen 1
            Sklep (SZVP) 2020/1465 se spremeni:
            
                        (1)
                     
                     
                        člen 1(3) se spremeni:
                        
                                    (a)
                                 
                                 
                                    prvi pododstavek se nadomesti z naslednjim:
                                    
                                       „3.   Unija s tem sklepom podpira Urad posebnega odposlanca generalnega sekretarja ZN za Jemen in UNMHA v zvezi z napotitvijo osebja UNVIM v pristanišča v Hodeidi, Salifu in Ras Isi ter na druge lokacije v državah, ki mejijo na Jemen, kot je potrebno za izvajanje UNVIM. V ta namen prispeva h kritju stroškov, povezanih z okrepitvijo UNVIM, in tako pomaga pri odzivu na potrebe jemenskega prebivalstva kot elementu širše humanitarne strategije.“;
                                    
                                 
                              
                                    (b)
                                 
                                 
                                    drugi pododstavek se črta;
                                 
                              
                  
                        (2)
                     
                     
                        V členu 3 se odstavek 1 nadomesti z naslednjim:
                        
                           „1.   Referenčni finančni zneski za izvajanje projekta iz člena 1 znašajo 2 059 838 EUR za obdobje od 1. oktobra 2020 do 28. februarja 2022 in 2 200 000 EUR za obdobje od 1. marca 2022 do 30. septembra 2022. Svet do 1. marca 2022 pregleda ta referenčni znesek med drugim na podlagi stopnje absorpcije in ocene potreb, ki jo izvede Komisija.“;
                        
                     
                  
                        (3)
                     
                     
                        v členu 5 se zadnji stavek nadomesti z:
                        „Veljati preneha 30. septembra 2022.“
                     
                  
                        (4)
                     
                     
                        Priloga se črta.
                     
                  
         
            Člen 2
            Ta sklep začne veljati na dan sprejetja.
            Uporablja se od 1. oktobra 2021.
         
         
            V Bruslju, 15. novembra 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  Sklep Sveta (SZVP) 2018/1249 z dne 18. septembra 2018 o ukrepu Evropske unije v podporo mehanizmu Združenih narodov za preverjanje in inšpekcijske preglede v Jemnu (UL L 235, 19.9.2018, str. 14).
         
            (2)  Sklep Sveta (SZVP) 2020/1465 z dne 12. oktobra 2020 o ukrepu Evropske unije v podporo mehanizmu Združenih narodov za preverjanje in inšpekcijske preglede v Jemnu (UL L 335, 13.10.2020, str. 13).